
DIJETE – DIJELOVI TIJELA

Prošli put naučio si dijelove tijela.

To su glava, vrat, trup i udovi (ruke i noge).

Pogledaj se u zrcalu i reci što sve imamo na glavi i licu.



Vidjet ćeš da na glavi imamo kosu, a na licu OČI, UŠI, NOS i USTA.

Razmisli za što su nam potrebni oči, nos, usta i uši?

OČI nam služe da bismo **vidjeli**,

UŠI da bismo **čuli**,

NOS da bismo **mirisali**,

A USTA da bismo **jeli i govorili**.

Ako, na primjer, začepiš uši dok ti netko nešto govori, nećeš ga čuti.

Ako zaklopiš oči nećeš ništa vidjeti.

Zato su nam ti dijelovi lica jako važni.

Sada kada si to naučio riješi u svojoj radnoj bilježnici **2., 3. i 4. zadatak** na stranicama 32. i 33.